Noong 1991,
may mag-asawang nangangabayo na dumaan sa Killing Field.
May naamoy sila.
Tinawag ang pulisya.
Isa na namang naaagnas na bangkay
ang natagpuan sa ilalim ng puno sa Killing Field.
May ikaapat na katawang natagpuan sa parehong lokasyon.
Hindi pa alam sa ngayon kung sino siya.
White na babae siya na tinatayang 5'2" ang taas.
NATAGPUAN ANG LABI NOONG SETYEMBRE 8, 1991
Tinawag ng pulisya ang biktima na Janet Doe
at sinabi nila na 30 hanggang 50 taong gulang siya.
May tatlong babae nang natagpuan sa Killing Field.
Nariyan pa ang kahina-hinalang kamatayan ni Ellen Beason.
PANG-AABUSO SA BANGKAY
Parang déjà vu. Nangyari na naman.
Nakakagulat na may panibagong bangkay.
Kabilang ang bangkay sa apat na natagpuan sa parang na ito sa League City
mula 1983 hanggang 1991.
May mamamatay-tao na nag-iikot sa ginawa niyang libingan.
Ano'ng nangyayari?
Malala ang epekto nito sa komunidad.
Lalo na sa mga kabataang babae.
Natakot kami noon.
Naalala kong naiyak ako habang nanonood ng balita
dahil ayokong tumanda.
Ayokong lumaki dahil natatakot ako.
Maraming natatagpuang bangkay.
Maraming nawawalang babae.
At kailangang may gawin tayo.
Nagpapagala-gala pa rin ang taong ito para manguha ng mga babae.
Bakit?
Nanunuot ang takot.
Parang gawa ito ng serial killer na napakatalino at ubod ng kasamaan.
ISANG DOCUMENTARY SERIES MULA SA NETFLIX
Bahid sa reputasyon ang mga kaso sa Killing Field sa Calder Road
bilang mga pagpaslang na 'di malutas-lutas sa League City.
May ilang naiisip si Tim Miller na pinaghihinalaan niyang may kagagawan
sa pagkamatay ng anak niya at ng tatlong iba pang biktima.
Nagtrabaho si Clyde Hedrick para sa isang contractor sa Calder.
Madalas sa League City si Clyde…
TIM MILLER, AMA NI LAURA MILLER
…sa Texas Moon at iba pang bar.
Itinuring bang suspect si Clyde noon
sa mga pagpaslang sa Calder Road?
'Di ko masasagot 'yan.
Dahil patuloy pa ang imbestigasyon, hindi ako masyadong makakapagsalita.
Pero masasabi ko pa ring
'di kaagad nag-aalis ang pulisya ng suspect sa listahan nila.
Bilang imbestigador, 'di kami puwedeng maniwala na lang basta sa isang tao
at akusahan ang pinagbibintangan niya.
Kailangan naming mag-imbestiga nang naaayon sa proseso
at pagbatayan ang ebidensya.
PARANG SA CALDER ROAD
LABI NI HEIDE FYE LABI NI JANE DOE
Natuklasan ang unang tatlong katawan sa loob ng dalawang taon
nang hindi hihigit sa 50 yarda ang agwat.
LABI NI LAURA MILLER
Makalipas ang tinatayang limang taon,
may ikaapat na katawang natagpuan sa lupain ding 'yon
pero ilan daang yarda ang layo nito.
LABI NI JANET DOE
Konektado ba siya sa tatlong nauna o may iba bang salarin?
Isang taong nakabasa tungkol sa Texas Killing Fields
at nagdesisyong idagdag doon ang biktima niya.
Natagpuan ang bangkay ng mga babae
nang malala na ang pagkaagnas.
Gumamit sila ng mga dental record para makilala sina Laura Miller
at Heide Fye.
Pero walang naging match sina Jane at Janet Doe
sa kahit sinong nawawalang tao sa lugar.
Kaunti lang ang tauhan at pulis sa League City.
Hindi nila matukoy kung sino siya.
At kahit na may ebidensyang magagamit sa DNA testing noong 1991,
hindi 'yon naitabi nang maayos ng pulisya ng League City.
Wala silang mate-test.
Nakasalalay sa ngayon ang paglutas sa mga pagpaslang sa Killing Field
sa dalawang binuong ulo na ito batay sa mga bungo.
Sumubok ng iba't ibang paraan ang pulisya ng League City
para makilala sina Jane at Janet Doe.
Isa na roon ang pagbuo ng ulo batay sa bungo.
Naglagay ng clay sa bungo para makita kung ano ang maaaring hitsura nila dati
sa pagbabaka-sakaling may makuhang impormasyon.
Kung may impormasyon ka o kung pamilyar sina Jane o Janet Doe,
tumawag sa pulisya ng League City.
Maraming nagagalit na hindi man lang matukoy kung sino ang mga babaeng ito.
At paano nangyaring walang makatukoy kung sino ang pumatay sa kanila?
Dahil sa pagtutok ng mga tao, tumindi ang pressure
sa pulisya ng League City na kumilos para malutas ang mga kaso.
Sinuri nang mas mabuti ng mga imbestigador ang pagkakatulad ng mga kaso
at idinulog nila ito sa FBI.
Dahil kaso ng serial killing ito,
nagkaroon ang FBI ng awtoridad na mag-imbestiga.
Ininterbyu ko ang pinuno ng task force ng FBI sa Houston.
Kung reporter ka, hindi ka makakapasok sa mga opisina ng FBI.
Bakit ako inimbitahang makipag-usap sa direktor ng FBI?
Dahil hindi na nila alam ang gagawin.
Wala silang progreso.
Nagbabaka-sakali silang kapag naipaalam ito sa publiko,
may lalapit para magsabi ng
"Alam ko kung sino ang salarin."
Sa profiling, hinihimay ng mga special agent ang crime scene.
Ginagamit nila ang impormasyon para matukoy ang mga katangian ng salarin.
Bumuo ang FBI ng profile ng salarin ng Killing Fields.
Tumugma ito sa iba't ibang paraan sa isang lalaking taga-Calder Road.
Ayon sa profile na ginawa ng FBI,
malamang na nakatira ang salarin malapit sa Killing Field,
kumukuha siya sa diyaryo ng kopya ng mga balita tungkol sa kaso,
itinuturing niyang nakakataas siya sa iba,
at magulo ang relasyon niya sa mga babae.
Sabi ng pulisya ng League City,
"May lalaking nagmamay-ari ng dalawang property
sa tabi ng Killing Field."
"Matalino, magulo ang mga relasyon, at nanakit na ng mga hayop ang taong ito."
Sabi ng FBI, "Puwedeng siya ang hinahanap n'yo."
Tumawag ang pulisya ng League City.
Sabi nila, "Alam naming tinututukan mo si Clyde Hedrick."
"Pero may bago kaming pinaghihinalaan."
"Si Robert Abel."
Isang matalinong dating scientist sa NASA si Robert Abel.
Tumulong siya sa paggawa ng modernong Saturn rocket
na nagdala ng mga astronaut sa buwan.
Noong natagpuan ang bangkay ni Janet Doe noong 1991,
pagmamay-ari ni Robert Abel ang lupain kung nasaan ang Killing Fields.
Ginawa niyang kabayuhan ang isang bahagi nito.
Naging kahina-hinala si Robert dahil talagang palatulong siya.
Nag-alok siya sa pulisya ng tulong, mga gamit, pagputol ng mga halaman,
at anumang kaya niyang gawin.
Palagi siyang nakikisali sa imbestigasyon
na ginagawa minsan ng mga salarin.
DATING ENGINEER
May ilang bagay rin sa nakaraan ni Robert Abel
na naging dahilan ng paghihinala sa kanya.
Tatlo ang naging asawa niya.
PAPATAYIN KITA
Sabi ng isang ex-wife, pinagbantaan siya ni Abel
kung hindi siya makikipag-sex gaya ng gusto niya.
NANGGULPI NG KABAYO
Sabi ng mga dati niyang asawa, sinasaktan niya noon ang mga kabayo
at kapag may namatay na kabayo,
hahayaan niya itong mabulok sa parang
gaya ng ginawa sa katawan ng mga babae sa Killing Field.
Tara.
Pinaghihinalaan noon ni Tim si Clyde Hedrick
dahil sa kaso ni Ellen Beason.
Kinausap niya ang pulisya tungkol kay Clyde.
Palaging sinasabi ni Clyde na hindi siya ang may gawa
sa kahit anong pagpaslang sa Calder Road.
Walang sapat na dahilan noon
para imbestigahan siya para sa iba pang krimen.
Dahil sa profile na ginawa ng FBI noong natagpuan si Janet Doe,
isinantabi si Clyde Hedrick.
Naisip ng lahat noon na mas kapani-paniwalang suspect si Abel.
May tao akong pinaghihinalaan dati at bigla na lang,
"Diyos ko po. Paano kung mali ako?"
Batay sa profile ng FBI at testimonya ng dalawang dating asawa,
sinabi ng pulisya na ang salarin ay si Robert William Abel.
Gumawa ng sinumpaang pahayag ang pulisya ng League City
na nalaman ng publiko
na si Robert Abel na scientist ng NASA
ay maaaring sexual serial killer pala
na pumatay sa apat na kabataang babae
sa Killing Fields sa tabi ng kabayuhan niya.
Dahil talagang laganap na ang balita noon tungkol sa mga pagpaslang na ito,
sa mga kagawaran ng kapulisan sa kahabaan ng I-45,
iniisip ng mga detective kung si Abel ang salarin
sa isa sa mga kasong hindi pa nila nalulutas.
Ikaw ba ang pumatay sa apat na taong natagpuan sa property na ito?
Hindi ako 'yon.
May team ng mga pulis na pumunta sa property niya
para maghanap ng mga trophy, ginupit na buhok,
o kahit anong tiyak na mag-uugnay kay Abel sa mga krimen.
May mga kakaibang bagay silang natagpuan.
Mga lumang balita sa diyaryo tungkol sa mga pagpaslang sa Calder Road.
May nakita silang ngipin ng tao…
NGIPIN NG TAO
…na may gintong crown.
May nakita ring .22 kalibreng baril.
At ginamitan si Jane Doe ng .22 kalibreng baril.
Pero noong nag-autopsy si Dr. Korndofer na medical examiner ng Galveston County,
nasama niya ang bala sa pagpapakulo ng mga buto.
Nawalan na 'yon ng makakapagpatibay na ebidensya
kaya hindi 'yon naikumpara sa baril.
Parang wala namang tiyak na nagpatunay na hindi si Robert Abel ang salarin.
Parang sadyang wala lang silang nahanap na nagpapatunay na siya ang maysala.
HINDI NAIUGNAY NG MGA TEST NG FBI…
Walang magawa ang pulisya.
…ANG SUSPECT SA MGA KRIMEN
Gusto kong makausap ang scientist ng NASA na inakusahan sa opisyal na dokumento
na isa siyang serial killer.
Tinawagan ko siya.
Akala ko, bababaan niya ako ng telepono.
Sabi niya, "Punta ka rito."
Dito sa parteng ito
natagpuan si Laura Miller.
Pumunta kami sa Killing Fields at sa mga puntod doon.
Dito raw natagpuan si Heide Fye.
May notebook siya na may mga ginupit na balita
at apat na litratong kinunan niya kung saan natagpuan ang mga katawan.
Sabi ko, "Maiisip ng maraming tao na ipinapakita mo sa 'kin ang trophy mo."
Sabi niya, "Ipinapakita ko sa 'yo ang pagsasaliksik ko para makatulong."
Bigla na lang may nagsabi na tumugma ako sa profile ng isang kriminal,
ng isang partikular na kriminal.
Ang serial killer na pumatay sa apat na babaeng ito.
At parang…
nagimbal siya sa mga krimen gaya ko.
Naisip ko,
"Pakitang-tao niya ba 'to sa 'kin?"
O sadya bang ganito siya dahil scientist siya?
Naghahanap ng ebidensya para malaman kung ano ang nangyari.
At kung ano ang nangyayari sa property niya.
Sa huli, walang ebidensya ang pulisya na may kinalaman si Abel sa mga ito.
Suspect siya.
Maaaring hindi siya ang pumatay sa mga babaeng ito
at maaari din namang siya ang pumatay sa mga babaeng ito.
Kaya nasa listahan pa rin siya.
Kasama pa rin siya sa listahan ng mga suspect.
Nanatili siyang suspect sa League City.
Pero ano'ng nangyari? Wala.
Patuloy ang bangungot at pagluluksa ng mga magulang.
Hindi na mabilang ang dami ng beses na naghalughog ako rito
sa pagbabaka-sakaling mahahanap ko ang damit o kuwintas ni Laura.
Pupunta ako roon sa tanghali at maging sa gabi.
Pumunta ako roon at sumigaw sa dis-oras ng gabi.
Sabi ko, "Narito ako. Harapin mo 'ko, duwag."
Anim na beses akong nagpaputok sa lupa.
Umaasa akong may tatawag ng pulis.
Walang dumating.
Maraming beses akong dumalaw roon
at lumapit sa krus para sabihing "Laura, huwag kang magagalit sa daddy mo."
"Hindi na ako makakapunta rito."
"Kailangan ko nang magpaalam at ayusin ang buhay ko."
Maglalakad ako palayo at…
may maririnig akong munting tinig. "Dad, huwag kang susuko."
Parang doon ko naisip na
"Baka may maitulong ako sa mga pamilya kapag may nawawala silang mahal sa buhay."
Pagkarating ko sa tanggapan ng EquuSearch, sinamahan niya ako buong araw.
Ikinuwento niya ang kamatayan ni Laura at ang epekto nito sa kanya at sa pamilya.
Pati na rin kung bakit niya itinatag ang EquuSearch.
Ginagawa niya ito para subukang iligtas ang iba.
Bakit hindi ka na lang tumigil?
Tigilan mo na ito.
Kilala ako ng lahat bilang si Tim, Mr. EquuSearch.
Wala na akong pagkatao. Hindi ko kilala si Tim Miller.
Hindi ako sumuko.
Mahirap pero hindi ako sumuko.
Sinubukan kong magpaalam.
Hindi ko kaya.
Nangako ako sa Diyos at kay Laura na wala akong aabandunahing pamilya.
'Di ko lang inakalang magiging ganito sila karami.
PARANG SA CALDER ROAD
Lumabas para tumakbo ang anak ko ngayong umaga.
Kanina pa 'yon at 'di pa rin siya bumabalik.
Alas-nuwebe siya umalis at 10:04 na?
Oo. At 'di siya makakatakbo nang ganito katagal.
Noong Abril 1997,
isang 12 anyos na ballerina si Laura Smither
na lumabas ng bahay nila sa Friendswood para mag-jogging
at naglaho siya.
LAURA SMITHER, 12 TAONG GULANG
NAWALA NOONG ABRIL 3, 1997 FRIENDSWOOD, TEXAS
Babalik dapat siya pagkalipas ng 20 minuto dahil magluluto kami ng pancake.
Mag-aalmusal siya sa bahay.
Gusto niyang mag-exercise bago mag-almusal.
Wala kaming muwang noon.
Tumawag ako kaagad sa mga tao para sabihing…
GAY SMITHER, INA NI LAURA SMITHER
"Nawawala si Laura. Tulungan n'yo kaming hanapin siya."
Bumaligtad ang mundo namin.
Gulong-gulo kami.
Hindi namin alam kung nasaan siya at hindi namin siya mahanap.
Nagsimula ang araw sa masakit na eksenang ito.
Babad sa ulan si Gay Smither
habang namamahagi siya ng mga flyer at umaasang may makikinig at tutulong.
Sa mga unang araw ng pagkawala ni Laura,
napuno ang isip ko
ng halo-halong takot.
Walang may gustong tumanggap sa ganitong pangyayari.
Lunod ako sa emosyon.
Naglalakad, naghahanap, sinisigaw ang pangalan ni Laura.
Laura!
Hindi namin siya nahanap.
Halos 13 taong gulang na siya noon.
Ayon sa mga residente, hindi nagkakaganito sa maliit na komunidad nila.
Tinagurian ang bayang ito na isa sa sampung pinakaligtas na tirhan.
Hindi nagla-lock ng mga pinto ang mga tao.
Isa ang Friendswood sa maliliit na bayan sa kahabaan ng I-45.
Kilalang talagang
ligtas ang bayang ito.
Itinatag ito ng mga Quaker,
ng mga taong naniniwalang kapayapaan ang daan, 'di ba?
NAWAWALANG BATA
Kaya noong nawala ang 12 anyos na bata noong nagja-jogging siya,
nagalit ang mga tao.
Kung ikaw ang may gawa nito,
sa ngalan ng team, sinasabi kong
ginagawa namin ang lahat
para mahanap ka at umaksyon ayon sa pinapahintulutan ng batas.
Kadalasang sinasabi sa mga ganitong kaso na "Naglayas ang anak mo."
Ito ang hindi pangkaraniwang kaso na kaagad inaksyunan ng pulisya.
Kapulisan ng Friendswood, Tanggapan ng Sheriff ng Harris County.
At sangkot na rin ngayon ang FBI.
Noong nawala siya,
inihinto ng task force namin ang imbestigasyon sa ilegal na droga
para hanapin siya.
Malaking pangyayari ito sa komunidad.
WALANG BAKAS NG BATA INA, NAGMAKAAWA: 'UMUWI KA NA, LAURA'
Pumila kayo.
Nagkaisa ang komunidad ng Friendswood para tumulong sa paghahanap.
Sinusuyod ng mga volunteer ang halamanan at putikan.
Maaaring manguha ng iba pang bata ang dumakip sa kanya.
Ayaw naming pagdaanan ito ng mga pamilya n'yo.
Nagtulungan ang buong bayan
at 6,000 tao ang naghanap sa kanya.
Sa loob ng ilang araw, 6,000 tao,
at mayroon pang grupo ng Marines.
Nakakatakot ang hindi mo alam, ang puwede mong matuklasan, pero…
kaawa-awang pamilya.
Kailangan nila ng sagot.
Nilabas namin ang mga aso namin
at iiikot dapat namin sila sa sapang ito para mag-exercise.
May naamoy kaming nakakasulasok.
Akala namin, may patay na hayop sa tubig o kung anuman.
Sabi ng anak kong si Jason, "Hindi nagmemedyas ang hayop."
Kasama sa ebidensyang natagpuan ang pilak na singsing na may initials niya
at malinaw na may braces siya.
Palagay ng aking kagawaran na ang natagpuang kabataang babae
ay si Laura Kate Smither.
BAHAY NI LAURA SMITHER
Nawala siya noong Abril 3, 1997.
At Abril 20 siya natagpuan.
LABI NI LAURA SMITHER
Labimpitong araw
ng pagdurusa.
Matagal din natin 'tong 'di nabuklat.
Kayliit ng mukha niya.
Ang cute.
Paborito ko ang litratong 'yan.
Alam kong nasa plano ng Diyos na ako ang maging ina ni Laura.
'Yan ang pinakaunang recital.
Apat ang costume niya sa palabas na 'yan.
Naaalala ko 'yon.
Isang taong gulang si Laura.
Namatay ang nanay niya dahil sa kanser sa suso.
Emosyonal ang pagluluksa ng tatay niyang si Bob.
Napakahirap na yugto noon sa buhay niya.
Kaya sabi ng isa sa mga lola,
"Kailangan natin siyang tulungang maghanap ng yaya."
Doon kami nagkakilala.
Mabilis akong napalapit kay Laura at nagkasundo kami.
Nakaupo ako sa sahig noong unang beses kaming nagkita.
May koneksyon kaagad.
Mabilis ko siyang minahal.
Malamang na Little Red Riding Hood ito.
Makalipas ang apat na buwan, nagpakasal kami.
Ang bilis.
Kapag binabalikan ko 'yon, 'di ako makapaniwalang ginawa ko 'yon.
Pero gusto ko 'yon.
Inampon ko siya noong sumunod na taon.
May liwanag siyang dala-dala.
Ikinalulugod ko magpasahanggang ngayon na naging ina ako ni Laura.
Sana lang ay
hindi 'yon naputol kaagad.
Noong nangyari ito sa amin,
para kaming pinatawan ng reclusion perpetua.
Reclusion perpetua para sa amin ang pagpaslang kay Laura.
Isa lang ang pagpaslang kay Laura sa hindi bababa sa 35 kaso
ng mga nawawala o pinatay na babae na hindi pa nalulutas
sa lugar na ito na saklaw ng tatlong county.
Noong hinanap si Laura, nabigyang-pansin
sa aming lugar ang mga taong nawawala.
Napakaraming naging tanong
tungkol sa nangyayari at ginagawang aksyon.
Nagsulat ang isang reporter ng Houston Chronicle
tungkol sa mga hindi pa nalulutas na kaso.
Naglabas siya ng mapa at isinama niya
ang mga hindi pa nalulutas na kaso sa kahabaan ng I-45
para maipaalam sa mga tao ang mas malaking isyu
na basta-basta na lang pinapaslang ang mga kababaihan
at hindi pinapansin gaya ng nararapat ang pagpatay sa kanila.
Natuklasan na namin noong panahong 'yon na may ibang kaso
na hindi talaga inaksyunan.
Sumama talaga ang loob namin
na ganoon ang pagtingin sa Tita Heide ko.
Hitchhiker, palalayas, cocktail waitress.
NINA EDWARDS, PAMANGKIN NI HEIDE FYE
May negatibong implikasyon ang lahat ng 'yon.
Batay sa pagtugon nila,
parang hindi siya ganoon kahalaga para paglaanan ng tao't oras at hanapin.
Hindi ko malilimutan ang ilang sinabi
ng pulisya ng League City tungkol sa mga nawawalang babae.
Drug addict si Heide, palalayas si Laura,
palaboy-laboy lang sina Jane at Janet.
Dahil doon, puwede na ba silang patayin nang basta-basta?
Mga patapong bata sila? Sabi ko, "Hindi patapon si Laura."
Ang mga teenager na nasasangkot sa krimen o gumagamit ng droga,
hindi seseryosohin ang pagkawala nila kumpara sa isang taong mas bata
na pinaniniwalaang walang ginagawang mapanganib.
Ganoon pa rin ngayon.
Ipinapahiwatig na may ginawa siya na naging dahilan ng pagpatay sa kanya.
Isang tao siya na sa anumang dahilan
ay hindi masyadong mahalaga para sa ating lipunan.
Mukhang walang kalaban-laban si Laura Smither.
Isa siyang mabuting bata mula sa magandang pamilya at komunidad.
Mas matindi ang naging reaksyon.
May nadamang kawalan ng pag-asa.
Kung hindi mo maliligtas si Laura Smither, sino ang maliligtas mo?
Hindi mapipigilan ang mga lalaking nandadakip sa ating mga anak.
KUNG MAY NAKAKAALAM SA PUMASLANG KAY LAURA KATE SMITHER
Naka-half mast ang mga watawat habang nagluluksa
ang halos buong bayan ng Friendswood sa pagkamatay ng 12 anyos na bata.
Iimbestigahan na ito bilang homicide.
Noong nabalita ang nangyari kay Laura Smither,
naging usap-usapan muli ang Killing Field.
Usap-usapan din ang I-45.
Usap-usapan kung bakit maraming babaeng namamatay
at kung bakit hindi matukoy ang pumapatay sa kanila.
May nangunguha at pumapatay ng mga batang babae
at kailangang matigil na ito.
Naapektuhan nito ang anak na babae ko at ang buong bayan namin.
Paano kami hindi maaapektuhan nito?
Anim na taon na mula noong
huling nakakita ng katawan sa Calder Road.
Kaya may pangamba na "Naku po, narito na naman ang taong 'yon."
May nandadakip na naman ng mga babae.
Walang nananagot.
Matindi ang takot at pangamba.
Kung mawala man ang anak n'yo,
may sample ba kayo ng DNA at mga fingerprint niya?
Nabalisa ang Friendswood kaya namigay ang distrito ng paaralan
ng kit para makunan ng mga magulang ng fingerprint at buhok ang kanilang anak
para kung mawala ang kanilang anak,
kahit papaano'y may magagamit na fingerprint at buhok
para makilala ang bangkay.
Sino'ng pumatay sa 12 anyos na si Laura Smither at ba't siya pinatay?
Tanong ito na hindi masagot ni Jared Stout, ang hepe ng pulisya.
Kailangang maging mas alisto ng komunidad.
Inaalisan ng tubig ang sapa ng mga pulis at bumbero.
Naghahanap sila ng anumang makakatulong sa kanilang matukoy ang suspect.
Nagtipon ang pulisya ng listahan ng lahat ng sex offender
sa Galveston at Harris County at mga kalapit na lugar,
at dalawang libo o higit pa ang lumabas na bilang.
Ni wala sa bokabularyo ko noon ang terminong sex offender.
Hindi 'yon parte ng realidad ko.
Tapos, naging realidad ko 'yon.
Napakaraming sex offender sa lugar namin.
Lalo na kapag babae ka,
kinakausap ka ng mga magulang mo tungkol sa kaligtasan, pag-iingat…
MARLA, SURVIVOR NG PANG-AABUSO
…paggala kasama ng mga kaibigan mo,
pagmamaneho kapag nasa edad ka na.
Noong ikinasal ang nanay ko at si Clyde,
tinanong ako ng tatay ko
kung sinasaktan ako o ang kapatid ko ni Clyde.
Hindi ko pa 'yon naiintindihan noon.
Ito 'yon.
Noong tumira ang nanay ko sa apartment sa Dickinson,
bumibisita kami roon.
'Yan ang pool.
Nag-swimming kami ng kapatid ko at sinamahan kami ni Clyde.
Nasa kabilang dulo ng pool ang kapatid ko habang malapit naman ako kay Clyde.
Sabi niya, "Sumisid ka. May ipapakita ako sa 'yo."
Sumunod naman ako.
Sumisid ako.
Tapos, naghubo siya…
PAGKASISID KO, NAGHUBO SIYA
…sa ilalim ng tubig.
Tumakbo ako pabalik sa apartment.
Sumunod sa 'kin ang kapatid ko. Pumasok ako sa apartment.
Nagsumbong ako sa nanay ko.
Nag-away sila.
Itinanggi 'yon ni Clyde.
Naniniwala noon ang nanay ko sa kahit anong sabihin ni Clyde.
Masakit kasi parang walang saysay 'yon.
Tapos na ako.
Sa lugar na 'to.
Kung susuriin natin ang mga katangian ng mga suspect
sa mga kaso sa kahabaan ng I-45, may mga kapansin-pansing tema.
Mga lalaki sila na dominante, mararahas na taong hindi napipirmi.
Mga taong tulad ni Clyde Hedrick.
Pasok si Hedrick sa profile ng mga taong pinag-uusapan natin
na pumunta sa Houston noong dekada '70 at '80
dahil maraming ipinapatayo.
Nakulong na siya sa Florida.
Inakusahan siya ng mga dating asawa at karelasyon niya
na mapang-abuso at marahas siya.
ITINULAK SIYA SA HAGDAN NI CLYDE
Ayan.
'Yon na 'yon.
Malaki ang ipinagbago ng lugar na 'to. Wala 'yan dati.
Doon nakapuwesto dati ang trailer.
Kinamumuhian kong sabihin ang pangalan niya.
Matindi ang epekto noon sa 'kin.
Umalis ako sa bahay namin pagkatapos ng high school.
Sinabi sa 'kin ng nanay ko na iniwan na niya si Clyde.
Pumunta ang nanay ko sa tinitirhan ko at sinabi niya
na gusto niyang ipakita sa 'kin ang ginawa ni Clyde.
Pinapunta ako ng tito at nanay ko
sa trailer sa Galveston.
Wasak na wasak 'yon.
Pero hindi 'yon ang gusto nilang ipakita sa 'kin.
May itinuro ang nanay ko sa pader.
Sinabi niya na may butas sa pader.
At sisilip si Clyde sa butas
para bosohan ako.
Tuwing nararamdaman ko noon na parang may nakatingin sa 'kin,
hindi pala ako nahihibang.
KITA ANG KUWARTO KO KAPAG SUMILIP SA BUTAS
Dinala ako at ang nanay ko ng tito ko
sa pulisya sa Galveston pati ang mga litratong dinebelop niya.
May isang lalaking nasa opisina
na kumuha sa salaysay ko at pinauwi lang ako.
Ginawa ko ang parte ko.
Puwede nilang arestuhin si Clyde.
Tumestigo sana ako
tungkol sa lahat ng ginagawa niya.
At walang sinumang kumilos.
Kapag nanakit na ng bata ang isang tao,
'di na siya dapat magkaroon ng pagkakataong makapanakit ng iba pa.
Pero nagpapagala-gala pa rin ang lalaking nandakip at pumatay kay Laura.
Iyon ang simula ng napakasamang taon.
HULYO 15, 1997
TATLONG BUWAN MULA NANG MATUKLASAN ANG BANGKAY NI LAURA SMITHER
Ordinaryong araw lang 'yon.
Inihatid ng anak kong si Kelli si Alexis.
Tanda ko pa ang sinabi ko. "Mahal kita, honey."
"Mag-enjoy ka. Usap ulit tayo mamaya."
JAN BYNUM, INA NI KELLI ANN COX
Iyon ang mga huling salitang sinabi ko sa kanya.
BIYERNES, 5PM HULYO 25, 1997
Si Kelli Cox ay isang ina at anak, at nawala siya nang walang paliwanag.
Noong Hulyo 1997,
hindi alam ng mga tao sa Houston
na may babaeng nagngangalang Kelli Ann Cox na nawala sa Denton, Texas.
May tour sila sa city jail ng kanyang klase sa criminal justice.
Noong sasakay na siya sa kotse niya,
'di niya mapagana ang susi at 'di siya makapasok sa kotse.
Tumawag dito si Kelli para magpadala sa boyfriend niya ng kopya ng susi.
Dito huling narinig o nakita si Kelli.
Naroon siya tapos bigla siyang nawala.
KELLI COX, 20 TAONG GULANG
NAWALA NOONG HULYO 15, 1997 DENTON, TEXAS
Hinalughog ng mga detective ang kotse niya pero wala masyadong makuhang impormasyon.
Ayon sa pulisya, bagama't 'di pa rin niya kinokontak ang pamilya niya,
hindi sila sigurado kung may nangyaring krimen.
Tingin ko, napakaaga pa para ipagpalagay kung may mga suspect ba o wala.
Kumusta na ang baby ko?
Makalipas ang tinatayang isang buwan mula nang mawala si Kelli,
nawala si Jessica Cain.
Huling nakita ang teenager paalis ng isang restawran.
AGOSTO 17, 1997
Natagpuang abandunado ang truck niya sa Gulf Freeway
at nasa loob ang wallet niya.
Hindi siya aalis nang hindi tumatawag.
Tatawag siya sa kahit isa sa amin.
Kaya alam naming may nangyari
at kailangan siyang hanapin.
Kasama ni Jessica Cain ang grupo niya sa teatro.
Pagkaalis niya, naghalo siya na parang bula.
JESSICA CAIN, 17 TAONG GULANG
NAWALA NOONG AGOSTO 17, 1997 TIKI ISLAND, TEXAS
Kakasimula pa lang naming mangabayo.
Pinapunta nila ako kung saan natagpuan ang sasakyan ni Jessica Cain
para malaman kung may mapupuwestuhan ang command center.
Isa na namang malawakang paghahanap.
Tumulong ang mga nagluluksang magulang na sina Bob at Gay Smither.
Hindi ko malilimutan noong nakita ko ang tatay ni Jessica.
Naiintindihan ko ang pinagdaraanan niya.
Umaasa ako noon na mas maganda sana ang kalabasan ng paghahanap.
Noong 1997,
noong nawala si Jessica Cain,
nakatira ang tatay ko sa Tiki Island.
Kaibigan si Jessica ng dating asawa ng kapatid ko.
Magkaibigan sila.
Sumali ako sa search party.
May suot kaming vest at may dala kaming parang tungkod.
Napuyat ako noong nawala si Laura Smither.
Napuyat ako noong nawala si Jessica Cain.
Napuyat ako nitong nakalipas na 38 taon.
Anuman ang gawin nila at kahit gaano pa karami ang pulis…
Nadudurog ang puso ko ngayon.
…may nakakalusot pa rin.
Magpapatuloy ang paghahanap kay Jessica.
Paano mo 'yon ipapaliwanag?
May kasama tayong halimaw.
Paano siya mapipigilan?
Naramdaman ko noon na
"Diyos ko po, ito ang taong pumatay sa mga anak namin sa Calder."
Posible bang may ganito karaming serial killer sa isang lugar?
Marami kang maiisip na parang kahibangan.
Madaling araw pa ng Agosto 17 nawawala ang teenager mula sa Tiki Island.
Kapag lumalala ang paghihinala ng komunidad,
kapag palaging nagdududa ang mga tao
at iniisip nila kung sino ang pumapatay,
maaapektuhan ka nito nang husto.
Nasa Jack Brooks Park ako noon, tumutulong sa paghahanap kay Jessica Cain.
Isa siyang kabataang babae
na pauwi galing sa galaan.
Malinaw na mag-isa siya.
Naalala ko roon
ang nangyari sa nanay ko.
Ang lahat ng ginawa ni Clyde sa kanya.
Alam kong medyo takot noon ang nanay ko
pero kapag umaalis si Clyde, matagal 'yon.
At hahayaan pa rin niyang bumalik si Clyde.
Isang beses, bumalik si Clyde
at duguan siya at ang kutsilyong dala niya.
UMUWI NANG MAY DALANG DUGUANG KUTSILYO
At si Clyde…
Sinabi niya sa nanay ko, "Umulit na naman ako."
Pagkatapos ng nangyari kay Ellen Beason,
dagdag pa ang mga krimen niya,
pati na rin ang ginawa niya sa 'kin…
Hindi ko alam.
'Di namin alam kung konektado sina Laura Smither, Jessica Cain, at Kelli Cox
sa mga pagpaslang sa Calder Road.
Pero siyempre, kinailangang ikunsidera na baka may koneksyon sila.
Kung iisa ang salarin, bakit may mahabang agwat mula noong 1991
noong natagpuan si Janet Doe hanggang 1997?
Iba na ang modus operandi niya.
Hindi niya iniiwan sa parang ang mga bangkay.
LABI NI LAURA SMITHER
Mas maraming tanong kaysa sa sagot.
Noong nawala ni Laura,
nakatanggap ng libo-libong tip ang pulisya ng Friendswood.
Marami silang sinisiyasat na seryosong suspect.
Pero walang ebidensya para maiugnay sila o maalis sila sa kaso.
Dahil sa nangyari kay Laura Smither at patuloy na paghahanap kay Jessica Cain,
nangangamba si Robert Abel
na ikokonekta siya ng pulisya sa mga krimen.
Sinabi ng pulisya na suspect pa rin siya sa apat na pagpaslang sa League City.
Pinag-uusapan pa rin ng komunidad si Robert Abel.
Kaya madaling maunawaan kung bakit inakala ni Tim Miller
na si Robert Abel ang salarin.
May dahilan kami para isipin na "Diyos ko po, baka konektado ito."
Walang mas susugid pa kay Tim noon sa pagpapatunay na si Abel ang salarin.
'Yan ang bakal na gusali.
Gusto niya noong ipahukay ang iba't ibang parte ng property ni Abel
at paigtingin ng pulisya ang interogasyon nila kay Abel.
Noong nawala si Laura sa loob ng 17 buwan, talagang nadurog ang puso ni Tim.
Ang ideya na may ibang pamilya na dumaraan sa ganoong sitwasyon
at bilang alam niyang kadalasang hindi ginagawa ng pulisya ang nararapat
para mahanap ang mga nawawala at ang mga bangkay,
hindi niya 'yon nasisikmura.
Kaya siya na ang kumikilos.
Malaking bahagi ng galit at pagluluksa niya
ang naibuhos sa kagustuhang maghiganti kay Abel.
Nagpasya siyang papahirapan niya si Abel at tatawag siya't mag-iiwan ng voicemail.
BOSES NI TIM MILLER
May tao akong pupunta d'yan at magdadala sa 'yo
sa Las Vegas para doon ka bugbugin at patayin.
At ibaon ka sa buhangin.
Kumbinsido si Tim na tama ang ginagawa niya.
Okay, markahan mo
ang hilera ng bakod d'yan.
Sobrang daming beses akong naghanap sa property na 'yon
nang iniisip na baka may iba pang nakalibing doon.
Nagtipon siya ng grupo ng halo-halong volunteer para maghukay.
Sinusuyod namin ang lahat ng nahuhukay na lupa.
Nanghiram siya ng backhoe.
May nagdala ng mga asong marunong umamoy ng bangkay.
Pinakawalan ang mga aso at nagpunta sila sa iisang lugar.
May nahanap sila.
Naghukay ang lahat sa paligid ng lugar na 'yon.
May natagpuan silang wallet at damit ng babae.
Inisip ni Tim na baka gamit ng iba pang biktima ang mga iyon
pero 'di niya 'yon napatunayan at walang nakapagpatunay.
Umabot sa puntong natakot at nasindak si Abel
kaya humiling siya ng kautusang proteksyon para walang magawa sa kanya si Tim.
NAGPASYA SI G. MILLER NA SIYA NA ANG SISIGURO SA HUSTISYA PARA SA ANAK NIYA
HINIHILING KONG MAGBIGAY NG PROTEKSYON ANG PULISYA
Ilang taong nagdusa si Abel.
Itinakwil siya ng League City.
Nagsawa rin si Abel.
Isinara niya ang Stardust Trail Rides.
Bumalik siya sa rantso ng pamilya niya na nasa ibang county sa Texas
para lisanin na ang League City.
Pagsapit ng tag-init ng 1997,
wala pa ring naaaresto kaugnay ng mga kaso sa Calder Road.
At ngayon, may dalawang panibagong kabataang babae na dinakip.
Sina Kelli Cox at Jessica Cain.
Alam kong may nakakaalam sa nangyari.
Kung may nakakaalam sa nangyari kay Jessica,
nakikiusap akong pawiin n'yo ang sakit na nadarama ko.
Pati na ang pagpaslang kay Laura Smither.
Hinaharap namin ito sa abot ng aming makakaya.
Tumutulong ang lahat ng ahensya sa lugar.
'Di nagkulang sa pagsisikap.
Tumulong ang pulisya ng Houston.
Kumikilos ang lahat
at sadyang walang usad ang kaso noong una.
MAYO 1997
Webster 9-1-1.
Opo. Kailangan n'yong pumunta sa Waffle House.
May lumapit dito at sinabi nila na may dinakip.
Balitang-balita 'yon.
Bumili sa convenience store ang isang babae noong gabing 'yon.
May nakatayong lalaki roon na nakamasid sa kanya.
Bumalik ang babae sa van niya para umalis.
Nagloko ang sasakyan niya habang bumibiyahe siya.
Huminto siya.
Nakangiting lumapit ang lalaking nakamasid sa kanya sa convenience store.
Sabi ng lalaki, "Impis ang gulong mo. May maitutulong ba ako?"
Hindi niya napansin hanggang nasa likod na niya ang lalaki
at may kutsilyo na sa leeg niya.
Pinuwersa siya ng lalaki na sumakay sa truck
at humarurot ito sa I-45.
Nasa Waffle House sila?
Nasa labas sila sa parking lot.
Kailangan ng ambulansya. 'Di siya makalakad.
Nakita raw nila siya sa gitna ng freeway.
Sandra ang pangalan ng babae.
Nagbago ang takbo ng imbestigasyon dahil sa ginawa ni Sandra.
Kailangan ng mga unit sa 959 West Nasa Road.
May babaeng tumalon mula sa isang puting DRW.
Hindi alam ang plaka at huli itong nakita panorte sa 45.
Ang pagsasalin ng subtitle ay ginawa ni: Maui Felix